S-416/2006

Mál þetta, sem dómtekið var 13. desember sl., hefur lögreglustjórinn á Selfossi höfðað með tveimur ákærum á hendur V-kk-þgf E-kk-þgf I-kk-þgf, kt. 000000-0000, Borgargerði 14, Stöðvarfirði, annarri útgefinni 5. júní 2006 og þeirri síðari dagsettri 16. nóvember 2006.

Með fyrri ákærunni er ákærða gefið að sök „fíkniefnabrot með því að hafa aðfararnótt föstudagsins 17. mars 2006 haft í vörslu sini 2 MDMA töflur (ecstasy) og 2,18 grömm af hassi sem lögreglan fann við leit í hægri buxnavasa V-kk-ef.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 8,832) en lagt var hald á greind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Í þeirri síðari er ákærða gefið að sök „fíkniefnabrot með því að hafa, að kvöldi þriðjudagsins 16. maí 2006 í bifreiðinni TG-574 á Sæbraut vestan við Kringlumýrarbraut í Reykjavík haft í vörslum sínum 14,47 gr. af amfetamíni og 79,26 gr. af hassi sem ákærði framvísaði til lögreglu eftir handtöku.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 9207) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði, sem kom fyrir dóminn þann 13. desember sl., játaði brot sín fyrir dóminum. Játning hans er í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði hefur ákærði þrisvar sinnum áður sætt refsingu. Þann 8. nóvember 2001 fyrir umferðarlagabrot. Þann 25. maí 2004 var ákærði dæmdur í Héraðsdómi Reykjavíkur til greiðslu 200.000 króna sektar fyrir fíkniefnabrot og þann 22. apríl 2005 var ákærði dæmdur í Héraðsdómi Suðurlands í sex mánaða fangelsi skilorðsbundið til þriggja ára fyrir brot gegn 1. mgr. 5. gr. umferðarlaga og lögum um ávana- og fíkniefni auk 300.000 króna sektar til ríkissjóðs. Auk þess var ákærði dæmdur í Héraðsdómi Austurlands þann 28. mars sl. til greiðslu 45.000 króna sektar fyrir fíkniefnabrot og í Héraðsdómi Reykjavíkur þann 26. apríl 2006 fyrir fíkniefnabrot en ekki gerð sérstök refsing en báðir síðastnefndu dómarnir voru hegningaraukar við dóminn frá 22. apríl 2005.

Með brotum þeim sem ákært er fyrir í máli þessu hefur ákærði rofið skilorðsdóminn frá 22. apríl 2005 og ber með vísan til 60. gr. og 77. gr. almennra hegningarlaga að dæma þann dóm upp með þessu máli. Um mikið magn fíkniefna er að ræða og ótrúlegt að það hafi verið ætlað til eigin neyslu.

Að þessu virtu þykir refsing ákærða hæfilega ákveðin fangelsi í átta mánuði. Ekki þykir fært að skilorðsbinda refsinguna. Með vísan til 165. gr. laga um meðferð opinberra mála ber ákærða að greiða allan sakarkostnað sem hlotist hefur af máli þessu, samtals 206.378 krónur, þar af 109.560 krónur í þóknun skipaðs verjanda síns, H-kk-ef I-kk-ef hæstaréttarlögmanns, auk 24.660 króna í aksturskostnað. Hefur þá verið tekið tillit til virðisaukaskatts. Ákærði sæti upptöku á fíkniefnum eins og greinir í dómsorði.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, V-kk-nf E-kk-nf I-kk-nf, sæti fangelsi í átta mánuði.

Ákærði sæti upptöku á 81,44 grömmum af hassi, 2 töflum af MDMA (ecstacy) og 14,47 grömmum af amfetamíni.

Ákærði greiði sakarkostnað, 206.378 krónur.

Á-kvk-nf G-kvk-nf.